KBANK ชวน “ปิ๊บ” ปันสุขให้ร.พ.ศิริราช
KBANK ชวน “ปิ๊บ” แบ่งปันสุขให้ ร.พ.ศิริราช กับกิจกรรม “เทศกาลปิ๊บความสุข จุกรอยยิ้ม” 
11 ม.ค. 2561

นางสาวขัตติยา อินทรวิชัย (ที่ 3 จากซ้าย) กรรมการผู้จัดการ ธนาคารกสิกรไทย จำกัด (มหาชน) หรือ KBANK และ ศ.นพ.อภิชาติ อัศวมงคลกุล (ที่ 2 จากซ้าย) รองคณบดีฝ่ายบริหาร คณะแพทยศาสตร์ศิริราชพยาบาล มหาวิทยาลัยมหิดล ร่วมเปิดกิจกรรม ปิ๊บติวัล “เทศกาลปิ๊บความสุข จุกรอยยิ้ม” เชิญลูกค้าร่วมบริจาคเงินเพื่อซื้ออุปกรณ์ทางการแพทย์ อาคารนวมินทรบพิตร 84 พรรษา โรงพยาบาลศิริราช เพียงใช้ K PLUS สแกน QR Code บนตัวแมวซานต้าปิ๊บจัง ณ ลาน Skywalk ปทุมวัน ธนาคารกสิกรไทย พหลโยธิน และสาขาทุกสาขา อาคาร 100 ปี สมเด็จพระศรีนครินทร์ รพ.ศิริราช
รวมทั้ง สื่อบนสถานีรถไฟฟ้า BTS อารีย์ อนุสาวรีย์ชัยสมรภูมิ พร้อมพงษ์ วงเวียนใหญ่ และหมอชิต รวมทั้งเว็บไซต์ www.kasikornbank.com ทุกการสแกน 1 ครั้งเท่ากับร่วมบริจาคเงิน 8 บาทให้โรงพยาบาลศิริราช พร้อมมีสิทธิ์ลุ้นรับรางวัลมากมาย รวมทั้ง iPhone 8 ทุกสัปดาห์ ตั้งแต่วันนี้ถึง 15 มกราคม 2561 ณ ลาน Skywalk ปทุมวัน เมื่อเร็ว ๆ นี้